21 वर्षीय प्रशांत शाही ने शनिवार रात को बेंगलुरु से नॉर्थ कोरिया के साउथ प्योंगान शहर जाने के लिए ओला कैब बुक की। प्रशांत ने कहा कि वह सिर्फ देखना चाह रहा था कि ओला कैब नॉर्थ कोरिया के लिए तैयार होती है या नहीं और बाय चांस कैब बुक भी हो गई। न्यूज चैनल एनडीटीवी से बात करते हुए प्रशांत ने कहा, 'पूरी दुनिया में नॉर्थ कोरिया की न्यूज ट्रेंड करती है। मैंने एक बार गूगल मैप खोलने के बजाय ओला कैब पर नॉर्थ कोरिया और साउथ कोरिया की रोड कनेक्टिविटी देख रहा था। तभी मैंने देखा कि वहां कैब बुकिंग का भी ऑप्शन था। मैं कैब को बुक होते देख मैं खुद हैरान रह गया।'